LE PORTRAIT DE MODESTE BAHATI LUKWEBO
LE PORTRAIT DE MODESTE BAHATI LUKWEBO
Ba ndeko,
Modeste Bahati Lukwebo azali politicien moko sans conviction politique. Trajectoire na ye mobimba esalemi na absence ya opinions politiques oyo ezali kolakisa ba valeurs oyo azali kotiya liboso mpo na ko faire progresser société même soki na imaginaire na ye akanisaka toujours que azali utile en tant que l’homme providentiel. Yango wana tomonaka alingaka kozala partout et nulle part ailleurs.
Azali Professeur na enseignement supérieur, sans kozala régulier na ba publications scientifiques. D’ailleurs, ba publications oyo asala na Revue scientifique ya I.S.C.- Kinshasa, ezala ba grandes lignes ya thèse na ye na perspective ya rédaction ya cours mpo akoma Professeur associé. Wuta wana rien !
Alingaka kolata casquette ya gestionnaire pendant que andima kozala Administrateur Directeur na banque moko esila kokueya en faillite ! Yango mpe etikala seule institution, esika azalaka cadre Directeur !
Na ba Gouvernements, wuta Mobutu tee na Kabila, mupepe na mupepe. Alingaka ko claironner que tango azalaka Ministre ya Budget, a récupéraka mbongo ya ba paies ya ba soda. Ezali ya solo, kasi esengelaki nde abakisaka que Kengo nde akataki ba pratiques wana suite na pressions ya ba institutions financières internationales.
Alingaka kokoma Président ya club de football moko ya munene ya Sud Kivu, ndenge ekoma mode sika awa. Lelo oyo tozali komona ba clubs minene ya football ya ekolo na biso etondi na batu oyo bazali na eloko moko te en commun na football. Ye azali kozela ba équipes visées oyo : Olympic Club ya Bukavu Dawa na Muungano elonga titre national, wana nde akoya kobima mpo akoma Président ya moko na yango. Bongo babanda kolobela ye na presse. Tomonaki na campagne électorale ya législatives oyo ya suka, apesaki deux bus na ba clubs oyo.
Bahati asala nionso mpo akoma Gouverneur ya Banque centrale, kasi esimba te. Akeyi kozua maigre consolation na kosenga ancien Gouverneur ya Banque centrale, Jean-Claude Masangu Mulongo, akoma préface ya buku na ye, akomi na 2012. Titre ezali na nse.
Asalisi système ya corruption na ya occupation mpe en revanche azali komona lokumu le fait que même système wana ezali kokumisa ye que parti na ye ezali deuxième force politique na F.C.C. A la fin, le même système e dribbler ye na ebonga ya présidence ya Sénat.
Lelo oyo, andimi, sur base ya simple communiqué (na esika ya Ordonnance présidentielle) ya Bureau ya Président mpo akoma informateur, sans komituna ndenge nini a ko fonctionner mpo esengeli azala na ba moyens : mbongo ya fonctionnement, cadre ya ba consultations, personnel, restauration, déplacement, service, sécurité, protocole, secrétariat, na ba facilités administratives ezali ko permettre ye a réussir mission na ye, etc. Nionso wana epesamaka na communiqué te. Esengeli nde Ordonnance ya Président de la République oyo ezali kolengela mission apesi ye na ba dispositions nionso ezali ko concourir na réussite ya mission iye.
Sika tokota na bozindo ! Modeste Bahati Lukwebo abotami le, 13 janvier 1956, na Bukavu, na district ya Sud Kivu, province ya Kivu. Azali mutu ya territoire ya Kabare. Atangi ba kelasi na ye nionso na Kivu central : école primaire epayi ya ba sango na Mission catholique ya Saint Lambert ya Mwanda, na Katana. Sima ya wana, akoti na Petit séminaire ya Nyangezi. A continuaki lisusu kuna te mpo a rataki année scolaire mobimba mpo na ba raisons ya santé. Akoti na Athénée royale ya Bukama esika asilisi ba humanités commerciales et administratives na 1975.
Alogue Bukavu mpe aye kotanga na Kinshasa esika azui inscription na Université Nationale du Zaïre Institut Supérieur ya Commerce (U.NA.ZA.- I. S. C.). Sima ya mbula misatu, na 1978, abimi gradué na option : commerciale et financièr. Mbala moko akomi retenu comme Chargé ya pratique professionnelle, aye kokoma Assistant ya pratique professionnelle. Sima ya wana, na 1981, a postuler na Union Zaïroise de Banques (U.Z.B.), azui mosala kuna. A partir ya U.Z.B. nde ayaki kozala en contact na misala mia Coopération Technique des Projets Agricoles Italo-Zaïrois (C.A.I.Z.). Projet oyo esalaki na Gouvernements ya Italie mpe na ya Zaïre na cadre ya accord de coopération technique Italo-Zaïrois oyo e signiamaki na Rome, na mokolo mua 9 mai 1973. Yango nde, na 1983, eyali kopesa Bahati, via, U.Z.B., bourse na ba Zairois oyo babandaki kosala kuna, na misusu ya Département ya Agriculture et Développement rural, Département ya tutelle ya projet oyo, mpo na kokende kotanga na Italie, na Fondation (FIN.AFRICA.), Centre pour l'Assistance Financière aux Pays Africains. Yango ezuami na kati ya Cariplo Cassa di Risparmio, Via San Vigilio, Milan, Lombardie, Italie.
FIN.AFRICA. ezali ko promouvoir développement bancaire, économique et social ya ba pays en voie de développement, spécialement ba pays ya Afrique, à travers recherche na documentation na lolenge ya mobilisation ya épargne mpe développement. Yango wana ezali ko organiser ba cours supérieurs ya économie bancaire na ba cadres supérieurs ya ba institutions financières et bancaires, mpe na ba hauts fonctionnaires ya Ministères ya économie (na secteur économique) ya ba pays en voie de développement.
Tangu Bahati asilisi formation na ye na finances, na FIN.AFRICA., aboyi kozonga na Kinshasa. Asengi ngunda na Italie mpe aluki komikomisa na Université catholique Sacré-Cœur ya Milan esika asali master na gestion financière na Faculté des sciences de la banque, des finances et de l'assurance mpe a s’inscrire na école doctorale esika asali comptabilité et finances mpe a soutenir thèse ya doctorat d’Etat na sciences de la banque intitulée : « La problématique de la réserve obligatoire dans le système bancaire Zaïrois », Milan, Italie, 1987. Atikali kuna na corps de chercheurs tee aye kozonga na Kinshasa, na 1990. Abandi naino na koluka mosala mpe azongi na Enseignement Supérieur et Universitaire, na I.S.C.- Kinshasa, esika akomi kotangisa. Na mbula elandi, na 1991, azui nomination en qualité ya Professeur associé.
En parallèle, asangani na ba jeunes cadres ya ba entreprises privées, lokola Martin Fayulu, na kati ya Forum pour la Démocratie et le Développement (F.D.D.), na mars 1991 ekomi kobengama sociétés civiles organisée. Yango nde ekumbaki bango na 1991, na Conférence Nationale Souveraine (C.N.S.). Kuna, a se retrouver na Vice-Président ya Commission Finances, Banques. Kobanda na 1992 nde F.D.D. eyaki kokoma Société civile du Congo (SO.CI.CO.) mpe Bahati akomi Président national na yango tee na 2010. Na 1992, Bahati, na koluka à tout prix ko tailler chemin oyo ekoki komema ye na sommet mpo na ko atteindre rêve ultime na ye ya kokoma un jour Gouverneur ya Banque centrale (tobunga te, tangu awutaki na Italie, amekaki kozonga na U.Z.B., kasi esimbaki te, e buakisaki ye), andimi kokoma, Administrateur Directeur commercial ya Banque de Crédit agricole (rôle ya institution financière oyo ezalaki ya ko financer ba projets agricoles mpo na ko atteindre développement ya agriculture na Zaïre) pendant que yango ekomaki en faillite mpe suka suka Gouvernement Kengo eyaki kotiya yango na liquidation.
Na juin 1994, azongi mbangu na Palais du Peuple, tango bazali kokabola ki Conseiller de la République (Député national) na kati ya Haut Conseil de la République-Parlement de transition. A se retrouver na Commission économique et financière.
Na sanza elandi, na 6 juillet 1994 tee 22 juillet 1995, ye wana Ministre ya Budget, na Gouvernement Léon Kengo wa Dongo, en tant que mutu ya Société civile na compte ya Forces Politiques du Conclave (F.P.C.) plate forme mobutiste. Tangu azalaki Ministre ya Budget, sur instruction ya Kengo, ye nde akomaki kolandela ba paies ya ba militaires makasi de sorte que mbongo na bango ezala détourner te. Justement, à l’époque, Colonel Ndiwa Geswa nde azalaki nde azalaki Directeur ya Budget et Finances na état-major général ya Forces Armées Zairoise (F.A.Z.). Akomaki coincer mpo moyen a continuer kobimisa mbongo na Banque du Zaïre ezalaki lisusu te mpo Bahati akomaki ko tracer makasi. Rigeure wana nde epesaki Colonel Ndiwa kanda mpe akiteli Bahati na bureau mpe a menancer ye de mort na batu na ye bien armés. Kengo akangisa ye mpe apesa mitindio na Grand Amiral Mavua Mudima, Vice-Premier ministre et Ministre ya Défense nationale a suspenda ye immédiatement. Tobunga te que Colonel Ndiwa azalaki homme de main ya ba Généraux Philemon Kpama Baramoto Kata na Etienne Nzimbi Ngbale Kongo wa Bassa. Abandaki kobimisa mbongo ya ba soda mpo na kokotisa na Bindo. Akomaki surtout kobimisa mbongo ya armée mpo na kosomba ba dévises étrangères par le biais ya ndeko na ye José Makila Sumanta, oyo azalaki ko alimenter ba cambistes ya ville. Wuta 22 Juillet 1995 tee na 26 fevrier 1996, akambi Ministère ya Fonction publique toujours na compte ya F.P.C., na Gouvernement Kengo.
Tango basakoli masolo mpo na pillage ya R.D.Congo, ye wana akeyi mbangu kotekisa ekolo na ye na ko participer na Dialogue inter congolais na Sun City, na Afrique du Sud, na 2001 mpe Pretoria, toujours na Afrique du Sud, na 2003, na compte ya composante ya Société civile. Tangu Gouvernement ya 1+4 esalemi suite ya trahison ya R.D.Congo na ba accords ya Sun City na ya Pretoria, azui ebonga ya Administrateur délégué général ya Société Nationale d’Assurances (SO.NA.S.) na 2005.
Gestion na ye na SO.NA.S. ezala non seulement nonotome, mais teintée na manque cruelle ya vision mpe na anticipation ya ba changements neti ya législation na matière ya assurances lokola introduction ya ba assurances obligatoires ekokotisa ba capitaux ebele en plus ya diversification ya ba produits. Ezali mawa mpe mpasi komona que SO.NA.S. ezali kosala profit mingi te pendant que ezali na personnalité juridique mpe na autonomie de gestion. Gestion financière pendant Bahati ezalaki calamiteuse alors que SO.NA.S. azalaki na monopole ya assurance na étendue mobimba ya R.D.Congo. Au lieu aluka ko mettre en place système efficace ya cotisation, sollicitation, kolandela baye bazali kofuta ba cotisations te, kosala ba contrôle ya makasi, ko proposer ba produits ekoki ko attirer batu, ba entreprises (personne physiques na morales) eloko moko te mpo réflexion esalemi te na lolenge nini esengeli kosala que rentabilité ezala efficace. Même audit oyo ya audit mpo ayeba esika nini azali kobandela, rien ! Cas ya Bahati, ezali isoler te mpo erreur munene esalemaka na ekolo na biso ezali que Gouvernement azali ko confier ba entreprises ya Portefeuille ya l’Etat na ba politiciens au lieu a confier yango na ba gestionnaires oyo basali ba preuves na bango na ba entreprises. Tozali kaka na kati ya dirigisme…
Bahati a se présenter na ba législatives nationales ya 2006, na Kabare, aponami Député national mpe alongue na SO.NA.S. décembre 2006, aponami na Bureau ya Assemblée Nationale, na qualité ya Questeur tee na mars 2009, eleko Bureau oyo présider na Vital Kamerhe ekueyaki. Au passage na 2010 asali Alliance des forces démocratiques du Congo (A.F.D.C.). A se présenter lisusu na ba législatives nationales, na Kabare, mpe aleki lisusu.
Neti aboya kotikala mosika na mangeoire, ye wana mbangu na Gouvernement Augustin Matata I, Ministre ya Emploi, Travail na Prévoyance Sociale wuta avril 2012 tee na décembre 2014. Lisusu, na Gouvernement Matata II, Ministre ya économie nationale, kobanda décembre 2014 tee na novembre 2016. A continuer na ebonga moko wana na Gouvernement Samy Badibanga wuta décembre 2016 tee na mai 2017, tango akomi Ministre d'État en charge ya Plan, na Gouvernement Bruno Tshibala, banda mai 2017 tee na septembre 2019. Atie lisusu libaya na législatives ya 2018, aponami Député national. A décider kotikela suppléant na ye, mpe akeyi na sénatoriale, conformément na promesse Joseph Kabila asalaki ye, ya kokomisa ye Président ya Sénat.
Toujours na souci ya positionnement, na 2018, A.F.D.C. edimi kokota na kati ya Front commun pour le Congo (F.C.C.), esika ba miroitaki ye poste ya Président ya Sénat na kokumisa ye que formation na ye ezali deuxième force politique sima ya Parti du Peuple pour la Reconstruction et la Démocratie (P.P.R.D.) na terme na ba Députés nationaux mpe provinciaux oyo baponama na lolenge biso banso toyebi. Neti azali avide ya pouvoir, toujours en quête ya lokumu, mbongo na ba postes politiques, yango wana tozali komona ye mikolo oyo azali en scène na rôle oyo bapesi ye ya sondeur d’opinions ya ba oyo bazali prêts ya ko mordre à l'hameçon. Tozali koyoka que ye nde ayelaki Président Félix Antoine Tshilombo Tshisekedi, idée ya Union sacrée !
Même soki rien ne lui réussit, yango ezali ko empêcher Bahati a s’éparpiller partout te. Azali ko ratisser large tout en croyant mordicus que azali porteur ya projet moko solide mpo na R.D.Congo. Yango wana azali kopesa image ya quelqu’un qui passe son temps sans arrêt na ba biloko moko boma l’heure neti : Président ya Groupe parlementaire des Députés Indépendants (G.P.I.) ; Président ya Organisation pour la Paix, la Démocratie et la Sécurité dans les pays des Grands Lacs (O.P.D.G.L.) ; Président ya Commission ya Nouveau Partenariat pour le Développement de l'Afrique (NE.P.A.D.) mpo na R.D.Congo ; Coordonnateur adjoint ya Peace Accords Watch in Africa (P.A.W.A.). Akeyi tee na kosala doctorat na université moko ya moniato na kombo ya Bircham International University. Etikala kozala na statut légal te na ba pays nionso oyo yango eleka. Azua diplôme en ligne sans valeur, alatela yango toge mpe asalela yango na kabambi na feti. Bahati alobaka anglais te, ayebi mpe anglais scientifique et technique te, ndenge nini asala ? Vraiment ezali mawa mingi komona mutu azali kopesa temps na ye na obtention ya diplôme oyo ezali na valeur 0, alors 0.
L’infatigable Bahati azali mpe entrepreneur. Kasi alingaka mingi baloba que azali Homme d’affaires mpe Président Directeur général ya Groupe Taverne. Eyebani penza te soki azali ko détenir ba pourcentages boni na groupe oyo mpe yango ezali ko peser boni na capital ? Chiffre d’affaires boni ? Mpe boni ewuti kosala na résultat net na mbula oyo ewuti kosila ?
Groupe Taverne ezali ko regrouper ba hôtels Riviera na Bukavu mpe na New Riviera na Goma. Ezali mpe na cimenterie ya Katana, au Sud Kivu, na territoire ya Kabare. Ekoma kobengama cimentairie du Kivu. Bahati asomba yango wuta novembre 2015. Elobamaka que azali un simple «prête-nom» mpo Joseph Kabila nde azali sima wana. Notons que cimenterie ya Katana ezalaki filiale ya groupe Forest International Afrique (G.F.I.A.).oyo ezali nkolo : cimenterie de Lukala (CI.LU.), Ciment Shaba CIM.SHABA., cimenterie ya Kabimba na charbonnage ya Tanganyika (na Makala), nionso na Kalemie. Ezalaki hasard te soki totali nature ya relations oyo Forest azali na yango na Joseph Kabila.
Groupe Taverne ezali mpe na ba plantations ya 340 hectares na localité ya Kabira, territoire ya Kahele. Kuna bazali na bilanga ya masango, makemba, manioc, bitabe. Ezali mpe na élevages ya ba bovins mpe na oyo ya ba soso. Ezali na ba immeubles na Kinshasa mpe na Sud Kivu, ezali na activité na transport na lac Kivu na ba vedettes na bateaux tout comme na fleuve Congo, esika ba vedettes ezali kosala Kinshasa-Brazzaville.
En réalité, Groupe Taverne ezali Colosse aux pieds d'argile! Ezali entreprise moko fragile oyo ezali na ba difficultés financières insurmontables, mpo ezali tout simplement gérer na un piètre gestionnaire, atonda ba niongo : bakatela ye courant électrique na Société Nationale ya Electricité (S.N.E.L) na cimentairie mpe na hôtel na ye mpo na ba arriérés ya factures ya ba sanza ebele na hauteur ya : 210.000$ U.S. Direction Générale des Recettes du Nord-Kivu (D.G.R.- N.K.) etelemela ye mpo na insolvabilité fiscale (niongo ya mpaku, impôts na taxes) na hauteur ya : 1. 016 540, 48$ U.S.Nionso oyo eyebanaki tangu «alonguaki» na F.C.C.
Publications na ye :
BAHATI LUKWEBO, La problématique de la réserve obligatoire dans le système bancaire Zaïrois. Thèse de doctorat, Milan, Italie, 1987.
BAHATI LUKWEBO, Modeste, Le Zaïre peut-il sortir de sa crise économique ? In Revue Zaïroise de développement, Revue scientifique de l’I.S.C.- Kinshasa, 1990.
BAHATI LUKWEBO, Modeste, Coût économique et social de l’ajustement politique au Zaïre de 1990 à 1993. In Revue Zaïroise de Développement, Revue scientifique de l’I.S.C.- Kinshasa, 1994.
BAHATI LUKWEBO, Modeste, Les Différentes Phases d’exécution du Budget de l’État au Zaïre. Kinshasa, Presse universitaire du Zaïre, 1994.
BAHATI LUKWEBO, Modeste, Les banques commerciales face aux ratios prudentiels. Analyse et perspectives dans un pays africain subsaharien : cas de la République Démocratique du Congo. Editions L'Harmattan, 300p. , 2012.
Na buku ya « Les Différentes Phases d’exécution du Budget de l’État au Zaïre », Bahati asala preuve ya paraisse intellectuelle aggravée. Azui na ye kaka cours ya Finances publiques, asangisi yango na ba phases nionso ndenge loi budgétaire ezali kosenga. Le tout na mua technicité ya Ministère ya Budget oyo ye a administraki.
Na buku ya « Les banques commerciales face aux ratios prudentiels. Analyse et perspectives dans un pays africain subsaharien : cas de la République Démocratique du Congo »., il suffit kotanga Mabi Mulumba mpo na komona que Bahati azali ko fouter mpe a s’inspirer na ye kaka na : MABI MULUMBA, Les Banques Commerciales face aux Mutations Structurelles de l’Economie Zaïroise, Co Edition, I.R.E.S.-C.R.P., Kinshasa, 1983.
Décoration : Médaille ya Ordre du Mérite Civique
Patriotiquement,
Emmanuel Kandolo
fra_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn fra_Latn fra_Latn fra_Latn fra_Latn lin_Latn fra_Latn fra_Latn fra_Latn swh_Latn